Кубакы коргошун кени

Кубакы коргошун кени Нарын облусунун Кочкор районунда, Кочкор кыштагынын түндүк-чыгышында, Кызыломпол тоосунун борбордук бөлүгүндө. 1932-ж. табылган. Кен аймагын пермь мезгилинде пайда болгон сиенит массиви түзөт. Алар аркылуу субмеридиан багытында созулуп жаткан тектоникалык жарака өтөт. Руда ошол жаракадагы кварц-флюорит-сульфид тарамчаларында топтолгон. Руда тулкусу 55° бурч менен чыгышка карай жантайып жатат. Узундугу бир нече кмге созулат. Калыңдыгы 2–3 м. Негизги минералдары: галенит, сфалерит, халькопирит, гематит, барит, кварц, флюорит. Руда минералы–галенит. Анын таралышы чачкын. Кенде коргошундан башка цинк жана флюорит да бар.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары